Document ID: 32011D0714

РЕШЕНИЕ НА СЪВЕТА
от 11 октомври 2011 година
за изменение на Решение 1999/70/ЕО относно външните одитори на националните централни банки по отношение на външните одитори на Banco de Portugal
(2011/714/ЕС)
СЪВЕТЪТ НА ЕВРОПЕЙСКИЯ СЪЮЗ,
като взе предвид Протокола за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
като взе предвид Препоръка ЕЦБ/2011/11 на Европейската централна банка от 25 август 2011 г. към Съвета на Европейския съюз относно външните одитори на Banco de Portugal (1),
като има предвид, че:
(1)
Отчетите на Европейската централна банка (ЕЦБ) и на националните централни банки от Евросистемата се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
(2)
Мандатът на настоящите външни одитори на Banco de Portugal изтече след одита за финансовата 2010 година. Поради това е необходимо да се назначат външни одитори за периода, започващ от финансовата 2011 година.
(3)
Banco de Portugal е избрала PricewaterhouseCoopers & Associados - Sociedadе de Revisores Oficiais de Contas, Lda. за свой външен одитор за финансовите години от 2011 до 2016 г.
(4)
Управителният съвет на ЕЦБ препоръча назначаването на PricewaterhouseCoopers & Associados - Sociedadе de Revisores Oficiais de Contas, Lda. за външен одитор на Banco de Portugal за финансовите години от 2011 до 2016 г.
(5)
Целесъобразно е да се съобрази препоръката на Управителния съвет на ЕЦБ и да се измени съответно Решение 1999/70/ЕО на Съвета (2),
ПРИЕ НАСТОЯЩОТО РЕШЕНИЕ:
Член 1
Член 1, параграф 10 от Решение 1999/70/ЕО се заменя със следното:
„10. PricewaterhouseCoopers & Associados - Sociedad de Revisores Oficiais de Contas, Lda. се одобрява за външен одитор на Banco de Portugal за финансовите години от 2011 до 2016 г.“
Член 2
Настоящото решение поражда действие в деня на нотифицирането му.
Член 3
Адресат на настоящото решение е Европейската централна банка.
Съставено в Люксембург на 11 октомври 2011 година.

Labels: 2
18
4